# 1. Придвижване в Gecko

# Придвижване в Gecko

Настройка на поддръжката на Orca за Firefox и Thunderbird
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Настройки на придвижването в Gecko

# Придвижване в страниците

Групата графични обекти Придвижване в страниците позволява настройката на начина по който Orca ви представя и ви позволява да си взаимодействате с текста и другото съдържание.

## Придвижване с курсора на Orca

Това поле за отметка превключва придвижването с курсора на Orca. Когато има отметка, Orca ще управлява курсора докато се придвижвате в страниците. Ако е изключена, ще се използва вграденото придвижване с курсора на Gecko.

Стойност по подразбиране: с отметка

### Тази настройка може да бъде превключвана в движение

За да превключите тази настройка в движение, без да я съхранявате, използвайте Модификатор на OrcaF12.

## Режим на автоматичен фокус при придвижване с курсор

Ако това поле има отметка, Orca ще включва режима на на автоматичен фокус при придвижване с курсор до поле във формуляр. Например, като натиснете клавиша Down, ще се придвижите до поле във формуляр, но в момента на влизане в него Orca ще премине в режим на взаимодействие и последващите натискания на клавиша Down ще се управляват от браузъра, а не от Orca. Ако това поле няма отметка, Orca ще продължава да определя какво се случва при натискането на Down, така натискането на стрелка ще ви придвижи извън полето и четенето на съдържанието ще продължи.

Стойност по подразбиране: без отметка

### Ръчно превключване между режимите на четене и взаимодействие

За да започнете или да спрете работата по поле във формуляр, натиснете Orca ModifierA, за да превключите между режимите на четене и взаимодействие.

## Включване на клавишите за придвижване по структурата

Това поле за отметка превключва Придвижване по структура на Orca. То ви позволява да се придвижвате по елементи, например заглавия, връзки и полета от формуляр.

Стойност по подразбиране: с отметка

### Тази настройка може да бъде превключвана в движение

За да превключите тази настройка в движение, без да я съхранявате, използвайте Модификатор на OrcaZ.

## Режим на автоматичен фокус при придвижване по структура

Ако това поле е отметнато, Orca автоматично ще превключва към режим на взаимодействие след придвижване по структурата до поле във формуляр. Например, натискането на E, за да се придвижите до следващото поле, ще включва режима на взаимодействие и следващото натискане на E ще въведе „e“ в полето. Ако това поле не е отметнато, Orca ще остава в режим на четене и следващото натискане на E ще ви придвижи до следващото поле на страницата.

Стойност по подразбиране: без отметка

### Ръчно превключване между режимите на четене и взаимодействие

За да започнете или да спрете работата по поле във формуляр, натиснете Orca ModifierA, за да превключите между режимите на четене и взаимодействие.

## Автоматично прочитане на страницата при първоначално зареждане

Ако това поле има отметка, Orca ще изпълни командата за „Прочитане на всичко“ във всяка новоотворена страница или писмо.

Стойност по подразбиране: с отметка във Firefox, без отметка в Thunderbird

## Автоматично обобщение на страницата при първоначално зареждане

Ако това поле има отметка, Orca ще прочете обобщени данни за новоотворена страница или писмо, като броя на заглавията, връзките и ориентирите.

Стойност по подразбиране: с отметка във Firefox, без отметка в Thunderbird

## Екранна подредба за съдържанието

Ако това поле е отметнато, придвижването с курсор винаги ще спазва екранната подредба за съдържанието и Orca ще чете цели редове заедно с връзки или полета на формуляри. Ако това поле не е отметнато, Orca ще третира обектите като връзки и полета все едно са на отделни редове, както при придвижване, така и при прочитане.

Стойност по подразбиране: с отметка

# Опции за таблиците

To learn more about Orca's options for navigating within tables, please see Table Navigation Preferences.

# Настройки на търсенето

Групата графични обекти настройки на търсенето ви позволява да настроите начина, по който Orca представя резултатите от търсене извършено с използването на вградената функция за търсене на приложението.

## Прочитане на резултатите при намиране на съвпадение

Ако това поле има отметка, Orca ще прочита реда, на който има съвпадение с текущите ви критерии за търсене.

Стойност по подразбиране: с отметка

## При съвпадение да се прочитат само променените редове

Ако това поле има отметка, Orca няма да ви прочете съответстващия ред, ако той съвпада с предишното съвпадение. Тази опция е проектирана да предотврати „повторението“ на ред с множество повторения на даден низ.

Стойност по подразбиране: без отметка

## Минимална дължина на текста, който съвпада

This editable spin button is where you can specify the number of characters which must match before Orca announces the matching line. This option is also designed to prevent "chattiness" as there are many matches when you first begin typing the string for which you are searching.

Стойност по подразбиране: 4