# 4. Helyesírás-ellenőrzés

# Helyesírás-ellenőrzés

Az Orka helyesírás-ellenőrzés támogatásának konfigurálása
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2011, 2012, 2013, 2014, 2015, 2016.

# Helyesírás-ellenőrzéssel kapcsolatos beállítások

Az Orka megpróbál egyenletesen jó felhasználói élményt nyújtani az alkalmazások helyesírás-ellenőrzőjének használatakor. A támogatott alkalmazásokhoz számos beállítás elérhető, melyek segítségével az Ön által használt részletességi beállításnak megfelelően személyre szabhatja a megjelenített információk mennyiségét.

# A helyesírás-ellenőrzéssel kapcsolatos információk a Részletes és a Tömör részletező módban is elérhetők

Ha általában kevés információt szeretne hallani a helyesírás-ellenőrzés használatakor, de egy konkrét hibával kapcsolatban részletesebb információra van szüksége, letilthatja ezeket a beállításokat. Ha egy hibával kapcsolatban részletes információra van szüksége, használja az Orka részletesebb hol vagyok műveletét, ekkor a hibával kapcsolatos információk ugyanúgy megjelenítésre kerülnek, mintha ezek a beállítások engedélyezve lennének.

# A hibás szó betűzése

Ha ez a jelölőnégyzet be van jelölve, az Orka a hibás szó kimondása után lebetűzi azt.

Alapbeállítás: bejelölve

# Javítási javaslat betűzése

Ha ez a jelölőnégyzet be van jelölve, az Orka a javítási javaslat kimondása után lebetűzi azt.

Alapbeállítás: bejelölve

# A hiba szövegkörnyezetének felolvasása

Ha ez a jelölőnégyzet be van jelölve, az Orka a dokumentumból fel fogja olvasni azt a mondatot vagy sort, melyben a hiba található.

Alapbeállítás: bejelölve