# 0. Въведение в настройките на Orca

# Въведение в настройките на Orca

Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Въведение в настройките на Orca

# Настройки на Orca

Настройките на Orca ви позволяват да настройвате функционалността на Orca, която се отнася за всички приложения. Пример за настройка на Orca е изговарянето на въведените знаци, понеже това е нещо, което е валидно във всички приложения.

Обърнете внимание, че настройките на Orca могат да бъдат задавани отделно за всяко приложение. Например, може да зададете изговарянето на въведените знаци по подразбиране на думи и след това да зададете изговарянето на въведените знаци за Pidgin да бъде изключено. Правейки така, Orca ще ви прочита всяка дума, която въведете, освен ако не се намирате в Pidgin.

## Клавиатурни команди за отваряне на прозорците за настройка

Модификатор на OrcaИнтервал: Настройки на Orca

CtrlМодификатор на OrcaИнтервал : Настройки на Orca за текущото приложение

# Настройки за отделните приложения

За разлика от настройките на Orca, има уникални настройки за различните приложения. Тези настройки ви позволяват да настроите функционалности на Orca, които са валидни в определени среди, например в уеб страници или програми за чат. Като резултат, ще може да намерите тези настройки само в прозорците за настройка на специфичните приложения само за тези приложения, за които тези настройки са валидни.