# 1. Къде съм?

Разучаване на вашето местоположение
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Къде съм?

В допълнение към командите за прочитане на заглавната лента и лентата на състоянието, Orca предоставя две команди „Къде съм?“, в зависимост от контекста: основна операция „Къде съм?“ и разширена операция „Къде съм?“. Основната операция „Къде съм?“ е имплементирана за всички обекти. Разширената операция „Къде съм?“ е имплементирана само за тези обекти, където има значително количество информация, която може да искате да узнаете, но е много вероятно да не искате да знаете през цялото време.

Най-добрият начин да се запознаете с резултатите от операциите „Къде съм?“ е да прегледате секцията Команди „Къде съм?“. Въпреки това, за да ви дадем представа за контекстно-чувствителната природа на функцията „Къде съм?“ на Orca, помислете върху следното:

За повечето графични обекти, най-малко ще ви бъде съобщен етикета и/или името, вида на обекта, както и горещия и/или бързия клавиш, ако има такива. В допълнение:

Ако графичният обект е текстов, когато изпълните основна „Къде съм?“ и не е маркиран текст, ще ви бъде съобщен текущия ред. Ако има маркиран текст, основна командата ще прочете маркирания текст. Разширена „Къде съм?“ в текста ще съобщи и атрибутите на текста.

Ако графичният обект може да бъде отметнат, какъвто е случаят с полетата за отметка и радио бутоните, състоянието на отметнатост ще бъде включено.

Ако графичният обект е списък или подобен елемент, например падащ списък, група радио бутони, или списък със страници, позицията на текущия елемент ще бъде включена.

Ако графичният обект има йерархична структура — например дървовиден списък, и сте върху разклонение, ще бъдете уведомени, ако разклонението е разгънато или свито. Ако е разгънато, ще ви бъде съобщен броя на съдържаните елементи. В допълнение, нивото на вложеност ще ви бъде предоставено.

Ако графичният обект е лента на напредъка или плъзгач, ще ви бъде съобщен текущият процент.

Ако графичният обект е икона в група от икони, основна „Къде съм?“ ще включва обекта, върху който се намирате, елемента, върху който се намирате, и броя на избраните елементи. При разширена „Къде съм?“, ще бъдете уведомени също и кои елементи са избрани.

Ако сте върху връзка, видът на връзката (същата страница, различна страница, връзка към FTP, и др.) ще ви бъде съобщена.

Ако сте в клетка от таблица, координатите на тази клетка и нейните заглавия ще бъдат включени.

Ако сте в правописната проверка на приложение, където Orca предоставя разширена поддръжка, основна „Къде съм?“ ще повтори грешката в зависимост от настройките на правописната проверка. Разширена „Къде съм?“ ще накара Orca да ви предостави пълната информация за грешката.

И така нататък. Отново, целта на командата „Къде съм?“ на Orca е да ви предостави информацията, която е най-вероятно да ви интересува за обекта, в който се намирате. За да прочетете повече за „Къде съм?“, вижте списъка с Команди „Къде съм?“.