# 8. Функции на клавишите

Присвояване, промяна и изтриване на команди
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Функции на клавишите

Orca има много команди, някои от които са присвоени на клавишна комбинация, докато други са неприсвоени. Можете да присвоявате, променяте, и премахвате командите на Orca, като следвате стъпките по-долу.

# Присвояване на неприсвоена команда

Отидете в Настройки на Orca като натиснете Модификатор на OrcaИнтервал.

Придвижете се до страницата Функции на клавишите.

Придвижете се със стрелките до клетката, съдържаща командата, на която искате да присвоите клавишна комбинация.

Натиснете стрелка надясно. Това ще постави фокуса в колоната Функция на клавиша. Натиснете Return.

Натиснете желаната клавишна комбинация.

Натиснете Return, за да потвърдите новата клавишна комбинация. Тя ще бъде запазена и полето за отметка в последната колона (колоната Променена) ще показва, че клавишната комбинация за тази команда е била променена.

Натиснете бутона Прилагане.

# Промяна на съществуващи клавишни комбинации

Отидете в Настройки на Orca като натиснете Модификатор на OrcaИнтервал.

Придвижете се до страницата Функции на клавишите.

Придвижете се със стрелките до функцията, чиято клавишна комбинация искате да промените и натиснете Return.

Натиснете желаната клавишна комбинация.

Натиснете Return, за да потвърдите новата клавишна комбинация. Тя ще бъде запазена и полето за отметка в последната колона (колоната Променена) ще показва, че клавишната комбинация за тази команда е била променена.

Натиснете бутона Прилагане.

# Възстановяване на оригиналните функции на клавишите

Отидете в Настройки на Orca като натиснете Модификатор на OrcaИнтервал.

Придвижете се до страницата Функции на клавишите.

Придвижете се със стрелките до колоната „Променена“, която е асоциирана с функцията на клавиша.

Махнете отметката като натиснете Интервал.

Натиснете бутона Прилагане.

# Премахване на присвоени команди

Отидете в Настройки на Orca като натиснете Модификатор на OrcaИнтервал.

Придвижете се до страницата Функции на клавишите.

Придвижете се със стрелките до клетката, съдържаща клавишната комбинация, която искате да изтриете и натиснете Return.

Когато ви бъде поискана новата клавишна комбинация, натиснете клавиша Delete или BackSpace. Ще ви бъде съобщено, че клавишната комбинация за тази функция е била премахната.

Натиснете Return, за да потвърдите.

Натиснете бутона Прилагане.