# Прочитане на клавиши

# 4. Прочитане на клавиши

Настройка на това което се изговаря при натискане на клавиши
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Настройки на изговарянето на натиснатите клавиши

# Включване на прочитането на клавишите

Настройката за прочитането на клавишите на Orca определя какво се случва когато натиснете клавиш. За да включите изговарянето на натиснатите клавиши, сложете отметка в полето „Включване на прочитане на клавиши“. Това действие води до появата на допълнителни полета за отметка чрез които може да избирате точно кои клавиши трябва да бъдат изговаряни и кои не, за да се постигне максимален комфорт.

Стойност по подразбиране: с отметка

## Включване на клавишите за букви

Тази опция определя дали клавиши като a, b и я трябва да бъдат изговаряни, когато бъдат натиснати.

Стойност по подразбиране: с отметка

## Включване на клавишите за цифри

Тази опция определя дали клавиши като 1, 2 и 3 трябва да бъдат изговаряни когато бъдат натиснати.

Стойност по подразбиране: с отметка

## Включване на клавишите за пунктуация

Тази опция определя дали клавишите като %, ; и ? трябва да бъдат изговаряни когато бъдат натиснати.

Стойност по подразбиране: с отметка

## Включване на клавиша за интервал

Тази опция определя дали клавишът интервал трябва да бъде изговарян, когато бъде натиснат.

Стойност по подразбиране: с отметка

## Включване на модификаторите на клавиши

Тази опция определя дали клавишите Shift, Ctrl, Alt и Meta трябва да бъдат изговаряни когато бъдат натиснати.

Стойност по подразбиране: с отметка

## Включване на функционалните клавиши

Тази опция определя дали клавишите от F1 до F12 трябва да бъдат изговаряни когато бъдат натиснати.

Стойност по подразбиране: с отметка

## Включване на действащите клавиши

Тази опция определя дали да се изговарят клавишите BackSpace, Delete , Return, Escape, Tab, Page Up, Page Down, Home, и End когато бъдат натиснати.

Стойност по подразбиране: с отметка

## Включване на клавишите за придвижване

Тази опция определя дали да се изговарят клавишите стрелка наляво, стрелка надясно, стрелка нагоре, и стрелка надолу, когато бъдат натиснати. Тази опция се отнася също и за всяка клавишна комбинация, в която участва Модификатора на Orca, например когато се използва равнинния преглед.

Стойност по подразбиране: без отметка

## Прочитане на диакритичните знаци

Тази опция определя дали да се изговарят „мъртвите клавиши“, използвани за генериране на диакритични букви, когато бъдат натиснати.

Стойност по подразбиране: без отметка

# Прочитане по знаци

Включването на тази опция води до изговарянето на всеки знак след натискането му.

Въпреки че прочитането по знаци изглежда доста подобно на изговарянето на въведените букви, цифри и пунктуация, има определени разлики, особено що се отнася до диакритичните знаци, за които няма отделни клавиши:

Прочитането на натиснатите клавиши кара Orca да съобщава какво току-що сте натиснали.

Прочитането на знаците кара Orca да прочита какво току-що е било вмъкнато.

Следователно, за да бъдат изговаряни диакритичните знаци докато ги въвеждате, трябва да включите прочитането на знаци.

Стойност по подразбиране: без отметка

## Включване едновременно на прочитането на знаците и на натиснатите клавиши

Ако харесвате прочитането на натиснатите клавиши и често ви се случва да въвеждате диакритични знаци, може да включите и двете. При прочитането на знаците, Orca се опитва да филтрира знаци, които са произнесени в резултат на натискане на клавиш, като по този начин намалява вероятността за „двойно прочитане“ докато пишете.

# Прочитане по думи и по изречения

Отмятането на Прочитане по думи кара Orca да изговаря думата, която току-що сте написали. По подобен начин, отмятане на Прочитане по изречения кара Orca да изговаря изречението, което току-що сте написали.

Стойност по подразбиране: без отметка