# 2. Атрибути на текста

Изследване на форматирането на текста
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Атрибути на текста

Терминът „атрибути на текста“ се отнася за всичко свързано с шрифта, стила, подравняването и другото форматиране свързано с даден знак или поредица от знаци.

# Извличане на информация за форматирането

Когато натиснете Модификатор на OrcaF , Orca ще прочете известните ѝ атрибути на текста свързани с обекта. В допълнение, Orca може да означи атрибутите на текста и на брайл като ги „подчертае“ докато четете документа.

Понеже броят на атрибутите на текста е голям и не всеки се интересува от всеки атрибут, страницата атрибути на текста от настройките ви позволява да определите кои от тях Orca да съобщава чрез говор, както и в каква поредица да ви бъдат съобщавани, и кои от тях Orca ще изобразява на брайл.

Понеже страницата Атрибути на текста също е част от настройките на приложенията, можете да определяте съобщаването на атрибутите на текста за приложенията в които са ви нужни.

# Разпознаване на грешно изписани думи

Повечето приложения и инструменти докладват, когато дадена дума е сгрешена като подчертават тази дума с червена, накъдрена линия. Наличието на тази линия обикновено се представя на помощните технологии като атрибут на текста. Като резултат, ще намерите правописните грешки като един от атрибутите, които може да избирате. По подразбиране съобщаването на правописните грешки е включено както за речта, така и за брайла и по тази причина ще бъдат съобщавани заедно с другите атрибути, чието съобщаване сте включили.

В допълнение към представянето на правописните грешки като атрибути на текста, ако имате включено изговарянето на клавишите и/или изговарянето на въведените думи и въведете дума, която е изписана грешно, когато се появи индикация за грешка, Orca ще ви съобщи „грешно изписан“, така че да можете незабавно да се върнете и да поправите грешката.

Накрая, когато се придвижвате в документ и курсора се придвижи в дума, която е изписана грешно, Orca ще ви съобщи за наличието на правописната грешка.