# 1. Общи

# Общи

Настройка на основното поведение на Orca
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Общи настройки

Група от радио бутони за настройка на клавиатурната подредба, използвана от Orca - за настолни компютри или за лаптопи.

# Клавиатурна подредба

Групата радио бутони Клавиатурна подредба ви позволява да определите дали ще работите на клавиатура за настолен компютър (т.е. с цифров блок) или клавиатура на лаптоп. Избраната подредба определя както Модификатора на Orca така и някои клавишни команди на Orca.

Стойност по подразбиране: Настолен компютър

Поле за отметка за превключване на прочитането на подсказките, чието появяване е в резултат от заставането на показалеца на мишката върху даден елемент.

# Прочитане на подсказките

Когато това поле е отметнато, това ще укаже на Orca да ви представя информация за подсказките, когато такива се появят в резултат от заставане на показалеца на мишката върху елемент. Конкретни действия за принуждаване на подсказките да се покажат, като натискане на CtrlF1, когато даден обект е на фокус, ще доведат до непрекъснато появяване на подсказките, без значение от тази настройка.

Стойност по подразбиране: без отметка

Поле за отметка за превключване на прочитането на обекта под показалеца на мишката.

# Изговаряне на обекта под курсора на мишката

Когато има отметка, тази опция ще укаже на Orca да представя информация за обекта под показалеца на мишката, когато го премествате по екрана с използване на възможността на Orca за преглед с мишката.

Стойност по подразбиране: без отметка

Падащи списъци за определяне на форма̀та на часа и датата използвани от Orca.

# Формат на часа и датата

Падащите списъци Формат на часа и Формат на датата ви позволяват да определите как Orca ще изговаря и изобразява часа и датата на брайл.

Стойност по подразбиране: използва се системният формат за текущата локализация

Прозорец за включването на превъртането напред и назад и придвижването по структурата при „Прочитане на всичко“

# Придвижване при „Прочитане на всичко“

Действието „Прочитане на всичко“ кара Orca да прочете всичко от текущото местоположение до края на документа. Стандартно, натискането на произволен клавиш ще прекъсне действието „Прочитане на всичко“. Ако отметнете Включване на клавишите за превъртане при „Прочитане на всичко“, клавишите Up и Down могат да се използват за бързо прескачане в документа, за да чуете нещо отново или да прескочите част, която не ви интересува, без да се налага да стартиране „Прочитане на всичко“ отново.

Ако Orca чете документ в програма с поддръжка на придвижване по структурата, а Включване на клавишите за придвижване по структурата при „Прочитане на всичко“ е отметнато, ще можете да използвате поддържаните команди за придвижване по структурата по следния начин: H/Shift H продължава четенето от следващото/предишното заглавие, P/ShiftP продължава четенето от следващия/предишния абзац, T/Shift T продължава четенето от следващата/предишната таблица и т.н.

Стойност по подразбиране: без отметка

# Announce Contextual Information in Say All

Orca can optionally provide more information about the document content being spoken, such as announcing when you are entering and leaving a blockquote, list, table, or other container. Whether or not these announcements are made can be configured independently through the following checkboxes:

Announce blockquotes in Say All

Announce forms in Say All

Announce landmarks in Say All

Announce lists in Say All

Announce panels in Say All

Announce tables in Say All

Стойност по подразбиране: с отметка

Whether or not Orca makes these announcements during navigation is also configurable. You will find similar checkboxes on the Speech page. For more information, see Spoken Context.

Прозорец с настройки за „Прочитане на всичко“ от Orca.

# Прочитане на всичко по

Падащият списък Прочитане на всичко по ви позволява да определите дали Orca ще изговаря изречение след изречение или ред след ред при изпълнение на командата „Прочитане на всичко“ в даден документ.

Стойност по подразбиране: Изречение

Настройки за управление на профилите от настройки.

# Профили

Групата графични обекти Профили, която се намира в долния край на страницата Общи, позволява поддържането и използването на множество конфигурации.

Падащият списък Активен профил показва текущият профил и ви позволява да заредите различен профил.

Бутонът Зареждане ще накара Orca да зареди профила избран в падащия списък Активен профил.

Бутонът Запазване като ви позволява да запазите текущият набор от настройки от прозореца за настройка в именуван профил.

Падащият списък Начален профил ви позволява да изберете профила, който трябва автоматично да бъде зареждан всеки път, когато стартирате Orca.

# Промени по лентите на напредъка

## Прочитане на напредъка

Ако Прочитане на напредъка е отметнато, Orca ще ви съобщава периодично състоянието на лентите на напредъка.

Стойност по подразбиране: с отметка

## Напредък през брайл

Ако Напредък през брайл е отметнато, Orca ще извежда състоянието на лентите на напредъка на брайловия дисплей.

Стойност по подразбиране: без отметка

## Звук при напредък

Ако Звук при напредък е отметнато, Orca ще издава звук при увеличаването на напредъка.

Стойност по подразбиране: без отметка

## Честота (секунди)

Този въртелив бутон определя колко често да се представят уведомленията.

Стойност по подразбиране: 10

## Ограничаване до

Този падащ списък ви позволява да определите кои ленти на напредъка трябва да бъдат следени, в случай че наблюдението на промените в лентите на напредъка е включено. Възможностите са Всички, Програмата и Прозореца.

Избирането на Всички ще накара Orca да ви уведомява за промените във всички ленти на напредъка, без значение къде се намират.

Избирането на Програмата ще накара Orca да ви уведомява за промени в лентите на напредъка в текущото приложение, дори и те да не са в текущия прозорец.

Избирането на Прозорец ще накара Orca да ви уведомява само за промени в лентите на напредъка в текущия прозорец.

Стойност по подразбиране: Програмата