# 3. Придвижване по структурата

Придвижване по заглавия и други елементи
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Придвижване по структурата

Придвижването на Orca по структурата ви позволява да навигирате между елементите на документи. Типовете елементи, по които можете да се придвижват, включват:

Заглавия и други текстови блокове

Полета от формуляр

Връзки

Списъци и елементи от списъци

Ориентири, разделители и котви

Таблици и клетки от таблици

Пълен списък на елементите и индивидуалните им клавишни назначения можете да видите в Команди за придвижване по структурата.

# Поддържани приложения

Към момента, придвижването по структурата е напълно имплементирано за уеб съдържание, включително помощното съдържание, което четете в момента. Поддръжката на Orca за придвижване по структурата на клетки от таблици е имплементирано също за OpenOffice Writer и LibreOffice Writer. Имплементирането на останалите елементи за придвижване по структурата за тези офис пакети изисква промени от страна на съответните им разработчици. Имплементирането на всякакви функции за придвижване по структурата в Evince би изисквало подобни усилия от страна на нейните разработчици.

## Не забравяйте да включите придвижването по структура!

В зависимост от това къде се намирате, може да ви се наложи изрично да включите придвижване по структурата, преди да може да го използвате.

## Кога е нужно да включим придвижване по структурата

В уеб страниците изричното включване на придвижване по структура като цяло не е необходимо, защото вашето взаимодействие с документа в голяма степен се състои от четене на неговото съдържание. Поради това няма никакво съмнение, че клавиша H, който току-що сте натиснали е предназначен за въвеждане на буквата или за придвижване.

От друга страна, в редактируеми документи като тези налични в OpenOffice и LibreOffice е много по-трудно за Orca да отгатне какво бихте очаквали да се случи, като резултат от натискане на H. Поради това, преди да използвате която и да е команда за придвижване по структурата в редактируем документ, първо трябва да включите придвижването по структурата като натиснете Модификатор на OrcaZ. Когато приключите с навигацията и искате да възобновите писането, натиснете отново Модификатор на OrcaZ, за да изключите придвижването по структурата.

# Налични настройки

В допълнение към вече споменатите команди, Orca има някои налични настройки специално за приложения, в които има поддръжка на придвижване по структура.

## Настройване на придвижването по структура

Застанете в приложение за което Orca има поддръжка на придвижване по структура.

Отидете в Настройки на Orca за текущото приложение като натиснете CtrlМодификатор на OrcaИнтервал .

Отидете до последната страница в прозореца, която би трябвало да носи името на приложението, в което сте в момента.

Изследвайте и променяйте настройките както ви е удобно.

Натиснете бутона OK.