# 3. Търсене на Orca

Претърсване на прозорец за обекти
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Търсене на Orca

Функцията за търсене на Orca е базирана на равнинния преглед и е предназначена да ви помогне бързо да намерите обекти, които са видими на екрана и са в текущия прозорец.

# Активиране на търсенето на Orca

За да отворите прозореца за Търсене на Orca, използвайте следните команди, базирани на избраната от вас клавиатурна подредба:

Настолни компютри: Delete от цифровия блок

Лаптопи: Модификатор на Orcaлява квадратна скоба

За списък с допълнителни действия, които можете да предприемете, вижте секция Команди за търсене на Orca

Когато активирате търсенето на Orca, ще се озовете в диалогов прозорец.

Тук можете да посочите следните елементи:

Текста за търсене

Местоположението от което да започне търсенето, което може да бъде както текущото местоположение, така и началото на прозореца

Стойността по подразбиране за Започване от: Текущото местоположение

Дали да се зачитат главните и малките букви при търсене на съвпадение

Стойността по подразбиране за Зачитане на малки/главни: без отметка

Дали да се ограничат съвпаденията до тези, които съвпадат с цяла дума или израз

Стойността по подразбиране за Търсене само на цели думи: без отметка

Дали търсенето трябва да проверява надолу и надясно за следващото съвпадение, или нагоре и наляво.

Стойността по подразбиране за Търсене назад: без отметка

Дали търсенето да прескача към началото или края, ако няма съвпадение от началната позиция до края на посоката на търсене.

Стойността по подразбиране за След края — от началото: с отметка

След като веднъж сте активирали търсене, можете бързо да търсите за следващо или предишно съвпадение, без да се налага да се връщате в прозореца за търсене на Orca.

Понеже това е функция на равнинния преглед, когато има съвпадение той ще бъде автоматично активиран и съвпадащия елемент или текст ще бъде текущият преглеждан елемент. Обърнете внимание, че фокусът в приложението няма да бъде променян, нито курсорът ще бъде препозициониран. Ако искате да направите някое от тези, вижте командите на Orca Свързани с показалеца на мишката.