# 1. Gecko navigáció

# Gecko navigáció

Az Orka Firefox és Thunderbird támogatásának konfigurálása
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2011, 2012, 2013, 2014, 2015, 2016.

# A Gecko navigáció beállításai

# Oldalnavigáció

Az Oldalnavigáció alatti vezérlőelemek segítségével személyre szabhatja a szöveges és más tartalmak Orka általi ismertetését.

## Mutatónavigáció irányítása

Ez a jelölőnégyzet be- vagy kikapcsolja az Orka mutatónavigációt. Ha ez a jelölőnégyzet be van jelölve, az Orka vezérli a mutatót, amikor navigál egy weboldalon. Ha ez a jelölőnégyzet nincs bejelölve, a beépített Gecko mutatónavigáció lesz aktív.

Alapbeállítás: bejelölve

### A beállítás menet közben módosítható

A két beállítás közötti gyors váltáshoz nyomja meg az Orka módosítóF12 billentyűkombinációt. Ha ezt a billentyűkombinációt használja, a beállítás nem kerül mentésre.

## A fókuszmód automatikus bekapcsolása a mutatónavigáció használatakor

Ha ez a jelölőnégyzet be van jelölve, az Orka automatikusan fókuszmódba fog váltani egy űrlapmezőre lépéskor, ha a mutatónavigációt használja. Tegyük fel, hogy a Lefelé nyíl segítségével szeretne egy szerkesztőmezőre lépni. Ha ez megtörténik, az Orka automatikusan fókuszmódba kerül, és a további Lefelé nyíl billentyűlenyomásokat már a webböngésző, és nem az Orka vezérli. Ha ez a jelölőnégyzet nincs bejelölve, folyamatosan az Orka vezérli, hogy mi történjen a Lefelé nyíl lenyomásakor, így lehetséges ellépni a szerkesztőmezőről, és folytatni az olvasást.

Alapbeállítás: nincs bejelölve

### Manuális váltás a böngészőmód és a fókuszmód között

Annak érdekében, hogy meg tudjon kezdeni vagy be tudjon fejezni egy műveletet az éppen fókuszban levő űrlapmezővel, használja az Orka módosítóA billentyűkombinációt. Ezzel a billentyűkombinációval váltani tud a fókuszmód és a böngészőmód között.

## Strukturált navigáció engedélyezése

Ez a jelölőnégyzet be- vagy kikapcsolja a strukturált Orka navigációt. A strukturált Orka navigáció lehetővé teszi az elemek, például a címsorok, hivatkozások és űrlapmezők alapján történő navigációt.

Alapbeállítás: bejelölve

### A beállítás menet közben módosítható

A beállítás ideiglenes be- vagy kikapcsolásához nyomja meg az Orka módosítóZ billentyűkombinációt. Ha ezt a billentyűkombinációt használja, a beállítás nem kerül mentésre.

## A fókuszmód automatikus bekapcsolása a strukturált navigáció használatakor

Ha ez a jelölőnégyzet be van jelölve, az Orka automatikusan fókuszmódba fog kerülni, amikor az Orka strukturált navigációs parancsait használja egy űrlapmezőre navigáláshoz. Tegyük fel, hogy az E billentyű lenyomásával a következő szerkesztőmezőre szeretne lépni. Ha újra lenyomja az E billentyűt, mivel az Orka már fókuszmódba került, a fókuszban levő szerkesztőmezőbe be fog íródni az E betű. Ha ez a jelölőnégyzet nincs bejelölve, akkor az Orka böngészőmódban marad, és a következő lenyomott E billentyű hatására a következő szerkesztőmezőre kerül a weboldalon.

Alapbeállítás: nincs bejelölve

### Manuális váltás a böngészőmód és a fókuszmód között

Annak érdekében, hogy meg tudjon kezdeni vagy be tudjon fejezni egy műveletet az éppen fókuszban levő űrlapmezővel, használja az Orka módosítóA billentyűkombinációt. Ezzel a billentyűkombinációval váltani tud a fókuszmód és a böngészőmód között.

## A weblap automatikus felolvasása, amint befejeződött a letöltése

Ha ez a jelölőnégyzet be van jelölve, az Orka fel fogja olvasni az újonnan betöltött oldal vagy egy e-mail tartalmát.

Alapbeállítás: Firefox esetén bejelölve, Thunderbird esetén nincs bejelölve

## Összefoglaló megjelenítése egy lap első betöltésekor

Ha ez a jelölőnégyzet be van jelölve, az Orka egy részletes összegzést fog adni egy újonnan megnyitott weboldalról vagy a megnyitott e-mailről. Megtudhatja például, hogy a megnyitott weboldal hány címsort, jelölőt vagy hivatkozást tartalmaz.

Alapbeállítás: Firefox esetén bejelölve, Thunderbird esetén nincs bejelölve

## Az elrendezésmód engedélyezése a tartalom megjelenítésekor

Ha ez a jelölőnégyzet be van jelölve, az Orka mutatónavigációja a képernyő-elrendezés szerinti teljes sort fogja megjeleníteni, az adott sorban szereplő hivatkozásokkal és űrlapmezőkkel együtt. Ha ez a jelölőnégyzet nincs bejelölve, az Orka különálló sorként fogja kezelni a hivatkozásokat és az űrlapmezőket, a megjelenítéskor és a navigációkor egyaránt.

Alapbeállítás: bejelölve

# Táblázatnavigáció beállításai

Ha bővebb információra kíváncsi az Orka táblázatnavigációval kapcsolatos beállításaival kapcsolatban, olvassa el a Táblázatnavigációval kapcsolatos beállítások című fejezetét.

# Keresési feltételek

A Keresési feltételek beállítócsoport vezérlőelemeivel személyre szabhatja, hogyan ismertesse az Orka az alkalmazások beépített keresőjében végzett keresés eredményeit.

## Keresés eredményének felolvasása

Ha ez a jelölőnégyzet be van jelölve, az Orka fel fogja olvasni azt a sort, amelyben az Ön által keresett kifejezés található.

Alapbeállítás: bejelölve

## Csak a megváltozott sorok felolvasása a keresés során

Ha ez a jelölőnégyzet be van jelölve, az Orka nem fogja többször felolvasni azokat a sorokat, amelyekben több helyen is előfordul a keresett kifejezés.

Alapbeállítás: nincs bejelölve

## A keresett szöveg minimális hossza

Ezzel a léptetőgombbal megadhatja, hogy az Orka hány karakter begépelése után olvassa fel a keresett kifejezést tartalmazó sorokat. Ezzel az opcióval megelőzheti a keresett kifejezés begépelésekor előforduló rövidebb egyezéseket tartalmazó sorok felolvasását.

Alapbeállítás: 4