# 1. Üdvözöljük az Orkában

Az Orka képernyőolvasó bemutatása
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2011, 2012, 2013, 2014, 2015, 2016.

# Üdvözöljük az Orkában

Az Orka egy rugalmas, nyílt forráskódú, bővíthető és hatékony képernyőolvasó, amely a beszéd- és Braille-támogatás felhasználó által személyre szabható kombinációjának használatával teszi elérhetővé az asztali környezetet.

Az Orka együttműködik azokkal az alkalmazásokkal és eszközkészletekkel, amelyek támogatják az Assistive Technology Service Provider Interface (AT-SPI) szabványt, amely az elsődleges akadálymentesítési infrastruktúra Linuxhoz és Solarishoz. Az AT-SPI szabványt támogató alkalmazások és eszközkészletek például a GNOME GTK+ eszközkészlete, a Java platform Swing eszközkészlete, a LibreOffice, a Gecko, és a WebKitGtk. Az AT-SPI szabvány támogatása a KDE Qt eszközkészlethez még nem valósult meg.

# Az Orka elindítása

Az Orka elindításához tegye a következőket:

Az Orka automatikus elindulását attól függően más és más módon állíthatja be, hogy milyen asztali környezetet használ. GNOME 3.x asztali környezet esetén például ezt a beállítást a Rendszerbeállítások Akadálymentesítés panelének Látás lapján találja meg.

Ha a GNOME asztali környezet használata közben szeretné be- vagy kikapcsolni az Orka képernyőolvasót, nyomja le a STARTGOMBALTS billentyűkombinációt.

Gépelje be az orca parancsot egy terminál ablakban vagy a Futtatás párbeszédablakban, ha szükséges adja meg a megfelelő paramétereket, majd nyomja meg az Enter billentyűt.

# Betöltéssel kapcsolatos opciók

Az Orka elindításakor a következő opciókat használhatja a terminál alkalmazásban és a Futtatás párbeszédablakban:

-h, --help: Megjelenít egy súgóüzenetet

-v, --version: Megjeleníti az Orka verziószámát

-s, --setup: Felhasználói beállítások megadása

-u, --user-prefs=könyvtárnév: Alternatív könyvtárnév használata a felhasználói beállítások tárolásához

-e, --enable=opció: Egy opció használatának kikényszerítése, ahol az opció a következők egyike lehet:

speech

braille

braille-monitor

-d, --disable=opció: Egy opció használatának kizárása, ahol az opció a következők egyike lehet:

speech

braille

braille-monitor

-p, --profile=fájlnév: Profil importálása a megadott Orka profilfájlból

-r, --replace: Lecseréli a jelenleg futó Orka folyamatot

-l, --list-apps: Az ismert futó alkalmazások kiírása

--debug: A hibakövetési információk mentése a debug-ÉÉÉÉ-HH-NN-ÓÓ:PP:MM.out fájlba

--debug-file=fájlnév: A hibakövetési információk mentése a megadott fájlba