# 2.1 Beszéd

# Beszéd

A beszéddel kapcsolatos beállítások megadása
Joanmarie Diggs
joanied@gnome.org

Creative Commons Share Alike 3.0

Hammer Attila
hammera at pickup dot hu 2011, 2012, 2013, 2014, 2015, 2016.

# Beszédbeállítások

# Beszéd engedélyezése

Ez a jelölőnégyzet szabályozza, hogy az Orka használja-e a beszédszintetizátort. A csak Braille-kijelzőt használó felhasználók töröljék a jelölőnégyzetet.

Alapbeállítás: bejelölve

# Részletesség

A Részletesség beállításával megadható az egyes szituációkban kimondandó információk mennyisége. Ha például a részletes lehetőség van beállítva, és a nyílbillentyűkkel egy elgépelt szóra mozgatja a kurzort, akkor az Orka jelezni fogja Önnek az elgépelést. Ha a Tömör lehetőség van beállítva, ez az információ nem kerül kimondásra.

Alapbeállítás: Részletes

# Központozás szintje

A Központozás szintje választógomb-csoport meghatározza a beszédszintetizátor által használandó központozási szintet. Az elérhető szintek: Nincs, Néhány, Legtöbb és Mindent.

Alapbeállítás: Legtöbb

## Nincs

Ha a Nincs központozási szintet választja, semmilyen írásjel kimondása nem történik meg. Kivételt képeznek ez alól a speciális szimbólumok, például a felső és alsó indexben lévő számok, Unicode jelek és felsorolásjelek, noha egyesek ezeket a szimbólumokat is központozási jeleknek tekintik.

## Néhány

Ha a Néhány központozási szintet választja, minden előzőleg írt szimbólum kimondásra kerül. Továbbá, az Orka ki fogja mondani az ismert matematikai szimbólumokat, pénznemeket, valamint a „^”, „@”, „/”, „&”, „#” szimbólumokat is.

## Legtöbb

Ha a Legtöbb központozási szintet választja, minden előzőleg írt szimbólum kimondásra kerül. Továbbá, az Orka ki fog mondani minden más ismert írásjelet, kivéve a „!”, „'”, „,”, „.”, „?” írásjeleket.

## Mindent

Ha a Mindent központozási szintet választja, az Orka minden ismert írásjelet és szimbólumot ki fog mondani.

# Kimondott szövegkörnyezet

A következő kiegészítő lehetőségekkel irányíthatja a fókuszban levő objektumról elhangzó „rendszer” üzenetek kimondását. Mivel az objektumhoz társított szöveg nem jelenik meg a képernyőn, ezért ez az információ az Orka rendszer hangkaraktere által lesz kimondva.

## Csak a képernyőn megjelenő szöveg kimondása

Ha bejelöli ezt a jelölőnégyzetet, az Orka csak a képernyőn megjelenő szövegeket fogja kimondani. Ez a beállítás elsősorban a gyengén látó, vagy vizuális tanulási nehézségekkel küzdő felhasználók számára lehet hasznos.

Alapbeállítás: nincs bejelölve

A következő beállítások nem lesznek elérhetők, ha a Csak a képernyőn megjelenő szöveg kimondása jelölőnégyzet be van jelölve.

## Üres sorok felolvasása

Ha az Üres sorok felolvasása jelölőnégyzet be van jelölve, az Orka egy „üres” szót fog mondani, amikor egy üres sorra lép. Ha ez a jelölőnégyzet nincs bejelölve, az Orka semmit sem fog mondani, amikor egy üres sorra lép.

Alapbeállítás: bejelölve

## Behúzás és igazítás felolvasása

Ha kódot vagy szövegeket szerkeszt, gyakran szüksége lehet az igazítás vagy a behúzás felolvasására. A Behúzás és igazítás felolvasása jelölőnégyzet bejelölése után az Orka kimondja ezeket az információkat.

Alapbeállítás: nincs bejelölve

## A hibásan írt szó jelzés felolvasása

A hibásan írt szó jelölés a cikk-cakkos piros vonal, mely a hibásan írt szavak alatt jelenik meg a szerkeszthető szövegmezőkben. Ha be van jelölve A hibásan írt szó jelzés felolvasása jelölőnégyzet, amikor egy hibásan írt szóra navigál vagy elgépel egy szót, és megjelenik ez a jelölés, az Orka a „Hibásan írt szó” üzenetet fogja kimondani.

Alapbeállítás: bejelölve

## Gyorsbillentyűk felolvasása

Ha a Gyorsbillentyűk felolvasása jelölőnégyzet be van jelölve, az Orka kimondja a fókuszban lévő objektumokhoz társított gyorsbillentyűket. Ha például az OK gomb van fókuszban és ez a jelölőnégyzet be van jelölve, a kimondott szöveg a következő lesz: „OK gomb. AltO”.

Alapbeállítás: nincs bejelölve

## Pozícióadatok kimondásának engedélyezése

Ha a Pozícióadatok kimondásának engedélyezése jelölőnégyzet be van jelölve, az Orka kimondja a fókuszban lévő objektum pozícióadatait, ha ez az adat elérhető. Ha például egy listában a második elemen áll, és a listának nyolc eleme van, a kimondott adat 2/8 lesz. Ezek az információk például a következő objektumoknál hangzanak el: választógombok, kombinált listamezők, menük, listák, lapfülek, stb.

Alapbeállítás: nincs bejelölve

## Oktatói üzenetek kimondásának engedélyezése

Ha ez a jelölőnégyzet be van jelölve és mozog a kezelőfelület komponensei között, az Orka oktatói üzenet kimondásával tudatja, hogyan dolgozhat egy fókuszban levő komponenssel.

Alapbeállítás: nincs bejelölve

## Leírás felolvasása

Ha a Leírás felolvasása jelölőnégyzet be van jelölve és mozog a kezelőfelület komponensei között, az Orka az objektum akadálymentes nevével együtt felolvassa az objektum akadálymentes leírását is.

Alapbeállítás: bejelölve

## Részletes rendszerüzenetek engedélyezése

Ha a Részletes rendszerüzenetek engedélyezése jelölőnégyzet be van jelölve, az Orka által kiküldött üzenetek hosszabb formában lesznek kimondva. Például, ha az Orka „Váltás a következő billentyűvisszhang-szintre” parancs segítségével billentyűvisszhang-szintet vált, az Orka az „A billentyűvisszhang szavankéntire állítva” üzenetet fogja kimondani. Ha inkább a rövidebb „Szavak” üzenetformát szeretné, törölje a jelölést a Részletes rendszerüzenetek engedélyezése jelölőnégyzetből.

Alapbeállítás: bejelölve

## A színek kimondása színnevekkel

Ha be van jelölve A színek kimondása színnevekkel jelölőnégyzet, az Orka megpróbálja leírni a fókuszban levő objektum színjellemzőit. Például, az RGB 0, 27, 51 színkód „éjkék” színként lesz kimondva. Ha inkább a színek RGB értékeit szeretné hallani, törölje a jelölést ebből a jelölőnégyzetből.

Alapbeállítás: bejelölve

## Idézetblokkok bejelentése navigálás közben

Ha az Idézetblokkok bejelentése navigálás közben jelölőnégyzet be van jelölve, az Orka be fogja jelenteni, amikor rálép egy idézetblokkra, vagy elhagyja azt. Megjegyzés: ez a beállítás független attól, hogy ez a bejelentés megtörténjen-e a felolvasás közben vagy sem. Ha bővebb információra kíváncsi, olvassa el a Szövegkörnyezettel kapcsolatos információk bejelentése a felolvasás közben című fejezetet.

Alapbeállítás: bejelölve

## Űrlapok bejelentése navigálás közben

Ha az Űrlapok bejelentése navigálás közben jelölőnégyzet be van jelölve, az Orka ki fogja mondani, amikor belép egy űrlapba, vagy elhagyja azt. Ne feledje, hogy ez a beállítás csak olyan űrlapokra vonatkozik, amelyek nem tartalmaznak ARIA jelölőket. Az ARIA jelölők bejelentésével kapcsolatos beállítást a Jelölők bejelentése navigálás közben jelölőnégyzet segítségével konfigurálhatja. Ezen kívül vegye figyelembe, hogy ez a beállítás független attól, hogy a bejelentés a felolvasás alatt megtörténik-e vagy sem. Ha bővebb információra kíváncsi, olvassa el a Szövegkörnyezettel kapcsolatos információk bejelentése a felolvasás közben című fejezetet.

Alapbeállítás: bejelölve

## Jelölők bejelentése navigálás közben

Ha a Jelölők bejelentése navigálás közben jelölőnégyzet be van jelölve, az Orka ki fogja mondani, amikor egy ARIA jelölőre navigál, vagy elhagyja azt. Megjegyzés: ez a beállítás független attól, hogy a jelölők bejelentése a felolvasás közben megtörténik-e vagy sem. Ha bővebb információra kíváncsi, olvassa el a Szövegkörnyezettel kapcsolatos információk bejelentése a felolvasás közben című fejezetet.

Alapbeállítás: bejelölve

## Listák bejelentése navigálás közben

Ha a Listák bejelentése navigálás közben jelölőnégyzet be van jelölve, az Orka ki fogja mondani, amikor egy listára navigál, vagy elhagyja azt. Megjegyzés: ez a beállítás független attól, hogy a listák bejelentése a felolvasás közben megtörténik-e vagy sem. Ha bővebb információra kíváncsi, olvassa el a Szövegkörnyezettel kapcsolatos információk bejelentése a felolvasás közben című fejezetet.

Alapbeállítás: bejelölve

## Panelek bejelentése navigálás közben

Ha a Panelek bejelentése navigálás közben jelölőnégyzet be van jelölve, az Orka ki fogja mondani, amikor egy panelre navigál, vagy elhagyja azt. Megjegyzés: ez a beállítás független attól, hogy ez a bejelentés megtörténik-e a felolvasás közben vagy sem. Ha bővebb információra kíváncsi, olvassa el a Szövegkörnyezettel kapcsolatos információk bejelentése a felolvasás közben című fejezetet.

Alapbeállítás: bejelölve

## Táblázatok bejelentése navigálás közben

Ha a Táblázatok bejelentése navigálás közben jelölőnégyzet be van jelölve, az Orka ki fogja mondani, amikor egy táblázatra navigál, vagy elhagyja azt. Megjegyzés: ez a beállítás független attól, hogy a táblázatok bejelentése a felolvasás közben megtörténik-e vagy sem. Ha bővebb információra kíváncsi, olvassa el a Szövegkörnyezettel kapcsolatos információk bejelentése a felolvasás közben című fejezetet.

Alapbeállítás: bejelölve

## A teljes sor kimondása a grafikus táblázatokban

Ha a A teljes sor kimondása a grafikus táblázatokban jelölőnégyzet be van jelölve, úgy ha az alkalmazások táblázataiban, például a bejövő üzenetek listájában a nyilakkal mozog, az Orka a táblázat teljes sorát ki fogja mondani. Ha inkább csak a fókuszban levő cella tartalmát szeretné hallani, törölje a jelölést ebből a jelölőnégyzetből.

Alapbeállítás: bejelölve

## A teljes sor kimondása a dokumentum táblázatokban

Ha be van jelölve A teljes sor kimondása a dokumentum táblázatokban jelölőnégyzet, és a felfelé és lefelé nyilak segítségével mozog például egy LibreOffice Writer vagy egy webes táblázatban, az Orka a táblázat teljes sorát ki fogja mondani. Ha inkább csak a fókuszban levő cella tartalmát szeretné hallani, törölje a jelölést ebből a jelölőnégyzetből.

Alapbeállítás: bejelölve

## A teljes sor kimondása a táblázatkezelőkben

Ha be van jelölve A teljes sor kimondása a táblázatkezelőkben jelölőnégyzet és felfelé vagy lefelé mozog egy táblázatkezelőben megnyitott táblázatban, az Orka a táblázat teljes sorát ki fogja mondani. Ha inkább csak a fókuszban levő cella tartalmát szeretné hallani, törölje a jelölést ebből a jelölőnégyzetből.

Alapbeállítás: nincs bejelölve