# 2.0 Глас

# Глас

Настройка на гласа използван от Orca
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Настройки на гласа

# Настройки на вида глас

## Вид глас

Този падащ списък ви позволява да използвате различни гласове, така че да можете по-добре да различавате главните букви и връзките от другия текст и текста изобразен на екрана, от добавения от Orca.

### Настройка на множество гласове

За всеки глас, който искате да настроите, първо го изберете от падащия списък Вид глас. После изберете гласа, скоростта, височината и силата на звука, които да се използват за този вид глас.

## Речева система

Този падащ списък ви позволява да изберете предпочитаната от вас речева система от тези, които имате инсталирани, например „Speech Dispatcher“.

## Речев синтезатор

Този падащ списък ви позволява да изберете речевия синтезатор с вашата предпочитана речева система.

## Човек

Този падащ списък ви позволява да изберете кой „Човек“ или „Диктор“ трябва да бъде използван с избрания глас. Например, може да искате David да говори по подразбиране, но връзките да се изговарят от Alice. Обърнете внимание, че това, което е изброено в падащия списък Човек, ще зависи от това кой речев синтезатор имате инсталиран.

## Подсказване на регистъра

Този падащ списък ви позволява да изберете вида подсказване на регистъра на програмата „Speech Dispatcher“ в допълнение на гласа на Orca за горен регистър. Възможните стойности по терминологията на „Speech Dispatcher“ са:

звук: подсказване чрез звук

„главно“: произнасяне на „главно“

без

### Тази настройка може да бъде превключвана в движение

Orca разполага и с команда за преминаване към следващия начин за подсказване на регистъра. За повече информация погледнете Команди за настройка на речта.

Стойност по подразбиране: липсва

## Скорост, височина и сила на звука

Тези три хоризонтални плъзгача ви позволяват по-задълбочена настройка на човека, който току-що сте избрали.

# Глобални настройки на гласа

## Разделяне на речта на части между паузите

В зависимост от включените настройки на речта, Orca може да трябва да изговори доста информация за определен обект, например името, типа, състоянието, мнемониката, обучителното съобщение и т.н. Отмятането на полето Разделяне на речта на части между паузите ще накара Orca да вмъкне кратка пауза между всяко от тези парчета информация.

Стойност по подразбиране: с отметка

## Прочитане на низовете със смесен регистър като отделни думи

В някои текстове, и особено при работа с програмен код, човек често се сблъсква с „дума“ съставена от няколко думи с различен регистър, например „ПроменливРегистър“. Речевите синтезатори не винаги прочитат тези смесени низове правилно. Слагането на отметка в полето Прочитане на низове със смесен регистър като отделни думи ще накара Orca да раздели дума като „ПроменливРегистър“ на отделни думи („Променлив“ и „Регистър“), преди да бъде предадена към речевия синтезатор.

Стойност по подразбиране: без отметка

## Прочитане на числата по цифри

Ако Прочитане на числата по цифри е отметнато Orca ще разделя числата на цифри, преди да ги подаде на речевия синтезатор — числото „сто двадесет и три“ ще бъде произнесено като „едно“, „две“, „три“.

Стойност по подразбиране: без отметка