# 4. Правописна проверка

# Правописна проверка

Configuring Orca's support for Spell Check
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Настройки на правописната проверка

Orca се старае да предостави еднакво преживяване при взаимодействие с правописната проверка на приложенията. За приложения, за които тази разширена поддръжка е била предоставена, ще намерите няколко опции, които може да промените, за да получите нивото на многословност, което най-добре ви пасва.

# Може да получите както съкратена, така и подробна информация за правописа

Ако обикновено искате много малко информация, когато използвате правописна проверка, но от време на време искате повече информация за дадена грешка, може да изключите тези опции. Когато ви трябва повече информация, просто използвайте разширената команда на Orca Къде съм?, за да накарате Orca да ви прочете текущата грешка така, сякаш тези опции са били включени.

# Грешка в правописа

Ако това поле има отметка, Orca ще прочете буква по буква сгрешената дума, след като я съобщи.

Стойност по подразбиране: с отметка

# Предложение за правопис

Ако това поле има отметка, Orca ще прочете буква по буква предложената поправка, след като я съобщи.

Стойност по подразбиране: с отметка

# Представяне на контекста на грешката

Ако това поле има отметка, Orca ще прочете изречението или реда от документа, в който тази грешка е намерена.

Стойност по подразбиране: с отметка