# 4. Таблици

Придвижване и задаване на динамични заглавия
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Таблици

Orca предоставя някои функции, специфично предназначени да подобрят достъпа до таблици, намиращи се в уеб страници и други документи: четене на клетки или четене на редове, придвижване по структура и динамични заглавия.

# Четене на клетки или четене на редове

Представете си как преглеждате списъка със съобщения във вашата „Пощенска кутия“. За да накарате Orca да ви прочита подателя, темата, датата и наличието на притурки ще трябва да укажете на Orca да прочита реда. От друга страна, когато се придвижвате между редове от електронна таблица, може да бъде нежелано да чувате целия ред, освен може би за да имате представа за броя на клетките на конкретния ред. По тази причина в случая бихте указали на Orca да прочита само клетката на фокус. Подобни ситуации може да възникнат и в таблиците, които са част от документи.

Orca дава възможност да изберете дали съдържанието на таблици в интерфейса, документа или електронни таблици да се четат по отделни клетки или по редове. За различните видове таблици настройките са отделни, няма нужда да използвате еднакъв режим за всички.

Orca ви позволява да определите дали трябва да бъде прочитана само клетката или целия ред. Можете да направите това както глобално за Orca, така и за отделните приложения. Двете възможности са обяснени в ръководството за прозорците за настройка на Orca. Тази настройка може да бъде намерена в групата от радио бутони Редове на таблици на страницата Реч.

В допълнение, Orca има команда, която ви позволява да превключвате четенето на клетки и редове в движение: Модификатор на Orca F11.

# Придвижване по структурата

Командите на Orca за придвижване по структура ви позволяват бързо да намирате таблици, бързо да прескачате до първата или последната клетка в дадена таблица, както и да се придвижвате до следваща клетка в произволна посока.

Когато се придвижвате между таблиците и вътре в тях с помощта на придвижване по структура, Orca ще ви представи допълнителна информация, така че да се ориентирате за вашето местоположение, например размерите на таблицата или когато достигнете до краищата на таблицата в посоката в която се движите.

В допълнение, Orca предоставя настройки на представянето, които работят в допълнение на придвижването по структура и ви позволява да контролирате дали да се съобщават координатите на клетките, да се съобщава когато една клетка заема повече редове или колони, както и заглавията на редовете и колоните.

## Не забравяйте да включите придвижването по структура!

Depending on where you are, it may be necessary for you to explicitly toggle Structural Navigation on before you can use it. To learn more, read when toggling Structural Navigation on is required.

# Динамични заглавия

Много от таблиците, които ще срещнете при четене, имат клетки, които изпълняват ролята на заглавия за редовете или колоните след тях. Дали обаче авторът на страницата е маркирал тези клетки като заглавни е трудно да се каже. В доста случаи текстът просто е бил маркиран да изглежда по-голям и/или удебелен. Но дори и таблицата да има коректна маркировка, няма гаранция, че приложението или инструментът разкрива тази информация на помощните технологии. Поддръжката на Orca за динамични заглавия позволява тези предизвикателства да бъдат преодолени.

## Задаване на заглавия на колоните

Придвижете се до реда, който съдържа всички заглавия на колоните.

Натиснете Модификатор на OrcaR, за да укажете на Orca, че текущия ред е реда със заглавия.

## Setting Row Headers

Придвижете се до колоната, която съдържа всички заглавия на редовете.

Натиснете Модификатор на OrcaC, за да укажете на Orca, че текущата колона е колоната със заглавията.

След като сте задали заглавия на редовете и/или колоните, ще забележите, че когато се придвижвате между клетките, Orca ще ви съобщи всяко заглавие, което се промени. Или казано по друг начин, Orca няма да ви съобщава заглавието на колоната отново и отново докато се придвижвате нагоре и надолу по нея. По същия начин, няма да ви прочита заглавието на текущия ред отново и отново докато се придвижвате наляво и надясно в него. Въпреки това, ако сменяте редовете и те имат заглавия, заглавието на текущия ред ще ви бъде прочетено. По същия начин, ако промените колоната и има заглавия на колоните, заглавието на новата колона ще бъде прочетено.

За да изчистите заглавията, просто активирайте двукратно командата, която сте използвали за тяхното задаване. Двукратно натискане на Модификатор на OrcaR указва на Orca, че няма заглавия на колоните. Двукратно натискане на Модификатор на OrcaC указва на Orca, че няма заглавия на редовете.