# 3. Модификаторът на Orca

Клавиш, който работи като Shift, Ctrl и Alt
Joanmarie Diggs
joanied@gnome.org

Creative Commons Признание-Споделяне на споделеното 3.0

Захари Юруков
zahari.yurukov@gmail.com 2015
Александър Шопов
ash@kambanaria.org 2016

# Модификаторът на Orca

Orca има специален модификаторен клавиш, който работи като Shift, Ctrl и Alt. Той е проектиран специално за изпълнение на команди на Orca, така че да няма конфликт с командите на приложенията с които работите.

Кой ще бъде „Модификаторът на Orca“ зависи от вашите желания, но по подразбиране е свързано с това дали използвате клавиатурната подредба на Orca за лаптопи или тази за настолни компютри:

Ако използвате подредбата за лаптопи, модификаторът на Orca по подразбиране ще бъде CapsLock

Ако използвате подредбата за настолни компютри, модификаторите на Orca по подразбиране ще бъдат клавишите Insert и Insert от цифровия блок, като вторият е същият клавиш като 0 от цифровия блок.

Ако искате да запазите текущата си клавиатурна подредба и в същото време да използвате различен модификаторен клавиш, може да го направите като изпълните следните стъпки:

# Промяна на модификатора на Orca

Отидете в Настройки на Orca като натиснете Модификатор на OrcaИнтервал.

Придвижете се до страницата Функции на клавишите.

Придвижете се до падащия списък Модификатори на екранния четец.

Придвижете се със стрелките до желания модификатор. Наличните варианти са:

Insert, Insert от цифровия блок

Insert от цифровия блок

Insert

Caps_Lock

Натиснете бутона Прилагане.